Euskalduna 11 - 1.a eskuina 48008 BILBO- BIZKAIA IFK: B95432167\nInteresdunei informazioa ematen die datu pertsonalak babesteko politikaz.\nDatu pertsonalak babesteko indarrean den araudia aplikatuz, jakinarazten du webguneko inprimakien bidez biltzen diren datu pertsonalak berariazko tratamenduetan sartzen direla, ematen ditugun zerbitzuei edo eskaintzen ditugun produktuei buruz informazioa eskuratzeko harremanetan jartzen diren pertsonei dagokienez.\nDatu pertsonalak bildu, eta tratamendu automatizatua emateak duten helburua da merkataritza-harremana izatea eta informazio, prestakuntza eta aholkularitzako lanak nahiz erakunde honi dagozkion beste jarduera batzuk gauzatzea.\nDatu horiek ez zaizkie hirugarren batzuei lagako, legezko betebeharra izan ezean, edo arloan eskumena duten erakunde publikoei laga ezean.\nTXINDORRA KONTSULTORIA, S.L.k beharrezko neurriak hartzen ditu datuen segurtasuna, osotasuna eta konfidentzialtasuna bermatzeko, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko Europako Parlamentuaren eta Kontseiluaren 2016ko apirilaren 27ko 2016/679 Erregelamenduan (EB) xedatuta dagoenari jarraituz.\nZer eskubide dituzu zeure datuak ematen dizkiguzunean?:\nErabiltzaileak une oro erabili ahalko ditu datuetan sartzeko, datuak zuzentzeko eta ezerezteko, haien tratamenduaren aurka egiteko eta tratamendua mugatzeko eskubideak nahiz eramangarritasun-eskubidea, alegia, aipatutako Erregelamenduan (EB) aitortzen diren eskubideak. Erabiltzaile berak erabil ditzake eskubideok, idazki bat bidaliz, identifikazio-agiri batekin batera, helbide honetara: “TXINDORRA KONTSULTORIA, S.L., Euskalduna 11 - 1.a eskuina - 48008 BILBO (BIZKAIA); edo, bestela, posta elektronikoko helbide honetara: txindorra@txindorra.net\nErabiltzaileak adierazten du emandako datu guztiak egiazkoak eta zuzenak direla, eta egunean edukitzeko konpromisoa hartzen du bere gain, gertatzen diren aldaketak aurreko helbidean jakinaraziz.\nSartzea, zuzentzea eta ezereztea. - Interesdunek beren datu pertsonaletan sarbidea izateko nahiz oker dauden datuak zuzen daitezela eskatzeko eskubideak dituzte, edo, bestela, datuok ezaba daitezela eskatzeko eskubidea, beste arrazoi batzuen artean, datuak gehiago beharrezkoak ez direnean haiek biltzeko xederako.\nMugatzea. – Zirkunstantzia jakin batzuetan, interesdunek tratamendua mugatzeko eskatu ahalko dute, eta, kasu horretan, erreklamazioak egiteko edo haietatik defendatzeko baino ez dira gordeko.\nAurka egitea. – Interesdunek beren datuen tratamenduaren aurka egin ahalko dute. TXINDORRA KONTSULTORIA, S.L.k datuak tratatzeari utziko dio, arrazoi legitimoak edo nahitaezkoak izan ezean, edo erreklamazioak egiteko edo haietatik defendatzeko izan ezik, halakorik eginez gero, eta behar bezala blokeaturik edukiko ditu dagokion epean zehar, legezko betebeharrek iraun bitartean. Era berean, interesdunak eskubidea du banakako erabaki automatizatuak hartzea ukatzeko, litekeena denean halakoek ondore juridikoak sortzea edo interesdunari nabarmen eragitea.\nPublizitatea bidaltzeari aurka egitea. – Interesdunek ukatu ahalko dute TXINDORRA KONTSULTORIA, S.L.k publizitatea bidaltzea. Publizitatea bidaltzeari aurka egiteko eskubidea erabiliz gero, zure datuak publizitatetik kanpo uzteko zerrenda batean sartuko dira, jasotzen duzun publizitatea murrizteko helburuarekin.\nEramangarritasuna. - Interesdunek dagozkion eta eman dizkiguten datuak jasotzeko eskaera egin dezakete, edo eska dezakete bidal dakizkiola beraiek aukeratutako tratamenduaren beste arduradun bati, erabilera arrunteko eta irakurketa mekanikoko formatu egituratu batean.\nHalaber, interesdunak emandako adostasuna edonoiz kentzeko eskubidea du, horrek eragin gabe bere unean emandako adostasunean oinarrituriko tratamenduaren zilegitasunari.\nTXINDORRA KONTSULTORIA, S.L.k xede hauetarako tratatuko ditu zure datu pertsonalak:\n1. Eskainitako ondasun eta zerbitzuak kontratatzen direnean, kontratu-harremana izateko eta zerbitzua kudeatu, administratu, eman eta hobetzeko, bai eta dagokion informaziorako ere.\n2. Horretarako berariazko inprimakien bidez eskatutako informazioa bidaltzeko.\n3. Buletinak (newsletterrak) bidaltzeko, bai eta sustapenei eta/edo publizitateari lotutako nahiz sektoreari buruzko komunikazio komertzialak ere, bitarteko elektronikoak erabiliz.\nGogorarazten dizugu aurka egin ahal diozula komunikazio komertzialak bidaltzeari, edozein bidetatik eta edozein unetan, mezu elektronikoa hona bidaliz: txindorra@txindorra.net.\nErregistro horien eremuak nahitaez bete beharrekoak dira, eta adierazitako xede horiek betetzea ezinezkoa da, datu horiek ematen ez badira.\nZenbat denbora gordetzen dira bildutako datu pertsonalak?\nEmandako datu pertsonalak gordeko dira merkataritza-harremanak iraun bitartean edo haiek ezabatzeko eskatzen ez den bitartean, eta emandako zerbitzuen ondorioz legezko erantzukizunak sor daitezkeen epean.\nZure datuen tratamendua oinarri juridiko hauen arabera gauzatzen da, eta oinarri horiek beraiek tratamendua legitimatzen dute:\n1. Gure produktu edo zerbitzuei buruzko informazioa eskatzea eta/edo halakoak kontratatzea; betiere, halakoen baldintzak eskuratuko zaizkizu, kontratazio baten aurretik.\n2. Adostasun libre, berariazko, informatu eta zalantzarik gabekoa, pribatutasun-politika hau zure eskura jarriz informatzen zaitugunez gero; izan ere, berau irakurri eta gero, ados baldin bazaude, onartu egin dezakezu, baiezko adierazpen edo ekintza argi baten bidez, hala nola horretarako berariazko lauki bat markatuz.\nZure datuak ematen ez badituzu edo akatsekin edo era ez-oso batean ematen badituzu, ezingo da erantzun zure eskaerari, eta, ondorioz, ezingo zaizu eman eskatutako informazioa edo ezingo dira zerbitzuak kontratatu.\nDatuak ez zaizkio enpresatik kanpoko inori lagako, legezko betebeharra izan ezean.\nZerbitzuen erabiltzaileek bildutako datuak:\nErabiltzaileak ostatatze partekatuko zerbitzarietan datu pertsonalak dauzkaten fitxategiak sartuz gero, enpresak ez du bere gain erantzukizunik hartuko, erabiltzaileak DBEO ez betetzeagatik.\nTXINDORRA KONTSULTORIA, S. L. egile-eskubide, jabetza intelektualeko, jabetza industrialeko, eta "know how"-eko eskubideen nahiz gainerako beste edozein eskubideren titularra da, bere webguneko edukiei eta bertan eskainitako zerbitzuei dagokienez, bai eta webgunea inplementatzeko behar diren programei eta lotutako informazioari dagokienez ere.\nEz dago baimenduta gure webguneko edukiak erreproduzitzea, argitaratzea eta/edo erabat pribatua ez den era batean erabiltzea, osorik edo zati batean, aurretiazko eta idatzizko baimena izan ezean.\nErabiltzaileak errespetatu egin behar ditu TXINDORRA KONTSULTORIA, S.L.k eskuragarri jarritako hirugarren batzuen programak, doakoak eta/edo erabilera publikokoak izanik ere.\nTXINDORRA KONTSULTORIA, S.L.k baditu softwarearen beharrezko ustiapen-eskubideak eta jabetza intelektualeko eskubideak.\nErabiltzaileak, kontrataturiko zerbitzuagatik, ez du eskubiderik edo lizentziarik eskuratzen zerbitzu hori emateko behar den softwarearen gain, ez eta zerbitzuaren jarraipenerako informazio teknikoaren gain ere, kontrataturiko zerbitzuak betetzeko behar diren eskubide eta lizentzien kasuan izan ezik, eta zerbitzuok iraun bitartean bakarrik.\nKontratua betetzea gainditzen duen jarduera orotarako, erabiltzaileak TXINDORRA KONTSULTORIAren idatzizko baimena beharko du, eta erabiltzaileak debeku du gure jabetzako zerbitzarien konfigurazio, egitura eta bertako fitxategietan sartzea, halakoak aldatzea edo bistaratzea; hala, bere gain hartuko du zerbitzari eta segurtasun-sistemetan gertatzen den edozein gorabeheraren erantzukizun zibil eta penala, halakorik gertatuz gero, berak gauzatutako zabarkeriazko edo asmo gaiztoko jarduera baten ondorio zuzenagatik.\nOstatatutako edukien jabetza intelektuala\nDebeku da TXINDORRA KONTSULTORIA, S.L.k ematen dituen zerbitzuak jabetza intelektualari buruzko legediaren aurka erabiltzea; zehazki:\n• Espainiako legeen aurka erabiltzea edo hirugarren batzuen eskubideak urratuz erabiltzea.\n• Gure ustez bortitzak, lizunak, abusuzkoak, legez kanpokoak, arrazakeriazkoak, xenofoboak edo difamaziozkoak diren edukiak argitaratzea edo transmititzea.\n• Crackak, programen serie-zenbakiak edo hirugarren batzuen jabetza intelektualeko eskubideak urratzen dituen beste edozein eduki.\n• Beste erabiltzaile batzuen datu pertsonalak biltzea eta/edo erabiltzea, haien berariazko adostasuna izan gabe edo Europako Parlamentuaren eta Kontseiluaren 2016/679 Erregelamenduan (EB) xedatuta dagoena urratuz (datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoa, 2016ko apirilaren 27koa).\n• Domeinuaren posta-zerbitzaria eta posta elektronikoko helbideak mezu baztergarri masiboak bidaltzeko erabiltzea.\nErabiltzaileak du erantzukizun guztia bere webgunearen edukiagatik, transmititu edo gordetako informazioagatik, hipertestuko estekengatik, hirugarren batzuen aldarrikapenengatik, eta jabetza intelektualari, hirugarren batzuen eskubideei zein adingabeen babesari lotutako legezko akzioengatik.\nErabiltzaileak du erantzukizuna indarreko lege eta erregelamenduei dagokienez eta onlineko zerbitzuaren funtzionamenduarekin, merkataritza elektronikoarekin, egile-eskubideekin, ordena publiko gordetzearekin nahiz Interneten erabileraren printzipio unibertsalekin zerikusia duten araudiei dagokienez.\nErabiltzaileak kalte-ordaina emango dio TXINDORRA KONTSULTORIA, S.L.ri, erabiltzaileari egoztekoa den auziren batean TXINDORRA KONTSULTORIA, S.L. inputatua izateak sorrarazitako gastuengatik, defentsa juridikoko ordainsariak eta gastuak barne, baita behin betikoa ez den erabaki judizial baten kasuan ere.\nOstatatutako informazioaren babesa\nTXINDORRA KONTSULTORIA, S.L.k beraren zerbitzarietan ostatatutako edukien segurtasun-kopiak egiten ditu; hala ere, ez du bere gain erantzukizunik hartzen erabiltzaileak datuak galtzeagatik edo istripuz ezabatzeagatik. Era berean, ez du bermatzen erabiltzaileek ezabaturiko datuak erabat birjartzea, litekeena delako datu horiek ezabatzea eta/edo aldatzea azken segurtasun-kopiaz geroztiko aldian.\nEskainitako zerbitzuek, berariazko backup-zerbitzuek izan ezik, ez dute barnean hartzen TXINDORRA KONTSULTORIA, S.L.k eginiko segurtasun-kopietan gordetako edukiak birjartzea, galera hori erabiltzaileari egoztekoa denean; kasu horretan, berreskuratu beharrekoaren konplexutasunaren eta bolumenaren araberako tarifa bat zehaztuko da, aldez aurretik erabiltzaileak hala onartuta, betiere.\nEzabaturiko datuak birjartzea zerbitzuaren prezioan sartzen da datuok TXINDORRA KONTSULTORIA, S.L.ri egoztekoak diren arrazoi batzuengatik galtzen direnean bakarrik.\nInformazioaren Gizartearen Zerbitzuei eta Merkataritza Elektronikoari buruzko Legea (IGZL) aplikatuz, TXINDORRA KONTSULTORIA, S.L.k ez du komunikazio komertzialik edo sustapen-komunikaziorik bidaliko posta elektronikoz edo komunikazio elektronikoko beste bitarteko baliokide bat erabiliz, hartzaileek halakoak aurretiaz ez badituzte eskatu edo berariaz baimendu ez badituzte.\nAldez aurretik erabiltzaileekin kontratu-harreman bat egon bada, TXINDORRA KONTSULTORIA, S.L.k badu baimena komunikazio komertzialak bidaltzeko, hasieran bezeroarekin kontratatu zirenen antzeko TXINDORRA KONTSULTORIA, S.L.ren produktu edo zerbitzuei buruz.\nNolanahi ere, erabiltzaileak, bere nortasuna egiaztatu ondoren, informazio komertzial gehiago ez helarazteko eskatu ahalko du, bezeroen arretarako kanalen bidez.


Euskadi, ohorezko konbidadua da Buenos Airesen egingo dan Gastronomiako Azoka Iberoamerikarrean - bizkaie.biz\nEuskadi, ohorezko konbidadua da Buenos Airesen egingo dan Gastronomiako Azoka Iberoamerikarrean\nBizkaie! 2017-09-15 08:25 Jan edanak\nEuskadi konbidadu berezi aukeratzeak esan nahi dau onartzen dala Euskadi eredua dala munduko sukaldaritzearen panoraman.\nEuskadiko erakundeen eta profesionalen ordezkaritza bat, elikagaien produkzinoaren eta gastronomiaren sektoreetako eragileek osotua eta Eusko Jaurlaritzako Turismo eta Merkataritzako sailburuorde Isabel Muela buru dauela, Argentinara joango da Euskadiko gastronomia eta elikadurearen sektorea sustatzeko, Gastronomiako bigarren Azoka Iberoamerikarrean – FIBEGA–, irailaren 15etik 17ra egingo baita Buenos Airesen. Euskadik protagonismo bikaina dauka azokan, edizino honetako konbidadu berezia baita. Stand zabalean Euskal Herriko eskaintza gastronomiko eta turistikoa erakutsiko dau. Horrezaz gan, berbaldiak, tailerrak, ardao dastaketak eta pintxoen show cooking-a egingo dira.\nEusko Jaurlaritzako ordezkariak ez eze, ordezkaritzanegongo dira Andoni Luiz Aduriz, Mugaritz jatetxeko chefa; Edorta Lamo, Donostiako A fuego nego jatetxeko chefa; Ines Baigorri, Arabako Errioxako Upategien Alkarteko (ABRA) lehendakaria; eta Joxemari Aizega, Basque Culinary Centerreko zuzendaria.\nAurreikusitako ekintzen artean azpimarratzekoa da Isabel Muelak emongo dauen berbaldia: Euskadi-Basque Country, sukaldaritzearen arrakastea; bertan Euskadiren ibilbide gastronomikoa ezagutarazoko dau.\nEra berean, ia egunero pintxoen hainbat show cooking egingo dira, Edorta Lamo chefaren eskutik, bai eta dastaketak be, Ines Baigorri sommelierraren eskutik. Ganera, Sukaldarien Topaketa Iberoamerikarra be egingo da azokan. Luis Aduriz sukaldari ezaguna egongo da bertan, Mugaritz jatetxeko burua eta munduko erreferentea goi mailako sukaldaritzearen barrikuntzan.\nFIBEGAren edizino bi baino ez dira egin eta azokea honezkero oso hitzordu garrantzitsua da nazinoarteko gastronomiaren eremuan; izan be, ia herrialde iberoamerikar guztietako produktore, inportatzaile eta turismoko, sukaldaritzako eta horreekaz hartu-emonak dituen beste sektore batzuetako profesionalak batzen ditu. Azokeak irauten dauen hiru egunetan, aurreikusita dago 60.000 pertsona inguru bertaratzea. Pertsona horreek aukerea izango dabe herrialde eta eskualde desbardinetako sukaldaritza aukerak deskubriduteko, esaterako Mexikokoa, Guatemalakoa, Perukoa, Brasilekoa edo Euskadikoa. Horregaitik, garrantzitsua da antolatzaileek Euskadi aurtengo konbidadu berezi aukeratu izana, izan be, horrek esan nahi dau Euskadiri autortzen jakola munduko sukaldaritzearen eta gastronomiaren panoraman eredulegez dauen zeregina.\nEusko Jaurlaritzea azoka honetan presente egotea beste pausu bat gehiago da elikadurearen kate osoa eta elikadurearen goreneko adierazpena, gastronomia, babesteko gobernu autonomoa garatzen dagoan estrategiaren barruan, izan be, aukerako lurraldetzat joten da, bai eta Euskadiren nortasun ezaugarrietako bat bere, bai gure mugen barruan, bai munduko ganerako lekuetan.\nHorregaitik, Ekonomiaren Garapeneko eta Azpiegituretako Saila Gastronomia eta Elikadurearen Plan Estrategikoa (PEGA) amaitzen dgo, sektoreagaz alkarlanean. Plana, ganera, Elikadurearen balio katearen garapenean, lehen sektoretik gastronomiara arte, aurrera egiteko legengintzaldi honetan ezarritako erronketako bat da, eta BPG-aren % 10,6 da eta enplegu zuzena eoaten deutse ia 1.000 pertsonari Euskadin.\nArgi dago ikuspuntu turistikotik be garrantzia dauela gastronomiak, Euskal Herria bisitetan daben turisten % 40 barriro baitatoz Euskal Herrira. Espainian hiru Michelin izar dituen jatetxeen erdiak Euskadin dagoz. Guztira, 29 Izar dagoz Euskal Herrian 20 jatetxeren artean banatuta. Donostia, adibidez, kilometro karratuko Izar gehien dauen urietako bat da munduan, eta Euskal Herriko lau jatetxe The world’s 50 best Restaurants zerrendako 20. lekuan dagoz.\nEra berean, FIBEGAn egoteak nazinoarteratze estrategia integrala indartzen dau, Euskadi Basque Country, hain zuzen be; Herri marka bat da, gure indargune eta berezitasunetatik abiatuta aktore global, bikaintasunaren eta kohesino sozialaren erreferente eta lurralde barritzaile eta lehiakor egiten gaituana.\nAsmoa da euskal gizartearen balioak, esfortzuaren kulturea, konpromisoa, hobera egiteko gaitasuna, eraldaketarako bokazinoa eta emakumeen eta gizonen arteko aukera bardintasuna Euskadiren irudiari lotzea eta gure aurkezpen txartela izatea nazinoartean.


"Maiatzaren Lehena: lotu borrokari!" - - Goiena.eus\n"Maiatzaren Lehena: lotu borrokari!"\nAna Sebal Agirregabiria 2012-05-01 02:00\nMartxoaren 29an Euskal Herri osoa irten zen kalera.\nGure herriak hiru urtetan burutu duen laugarren greba orokorra izan da. Eta orain zer? Euskal langileria osoa antolatu egin gara, elkarrekin borrokatu gara eta erabaki egin dugu: inposaketa gehiagorik ez! Murrizketa gehiagorik ez! Orain errespeta dezatela argi eta ozen aldarrikatu duguna.\nBestelako Euskal Herria eraiki nahi dugula adierazi dugu: aberastasunaren eta lanaren banaketa justuan oinarrituta, kalitateko enpleguaz, sektore publiko sendo eta eraginkorraz, osasun eta hezkuntza unibertsalaz, babes sozialaz, emakume eta gizonen arteko aukera berdintasunaz... eta, denaren gainetik, erabakiak herritarrok hartu behar ditugula aldarrikatu dugu. Orain errespeta dezatela.\nBide bakarra dago sartu nahi gaituzten zulo honetatik irteteko: Euskal Herria eta euskal herritarrak burujabeak izatea, burujabeak merkatuen diktaduraren aurrean, burujabeak estatuen inposaketen aurrean. Galdutako boterea berreskuratu behar dugu, botere politikoa eta botere ekonomikoa, herritarrok erabakitzeko boterea, hain zuzen. Baina boterea berreskuratzeko borrokatu egin behar da, esparru guztietan eta egoerari buelta eman nahi dioten guztiekin batera, gehiengoa garelako aldaketa nahi dugun herritarrak. Gure eskubideak errespeta ditzatela.\nMomentua da bestelako Euskal Herria erabakitzeko. Patronalaren asmoak lantokiz lantoki eta sektorez sektore gelditzeko, bankari gure bizitzekin ez dela jolasten argi uzteko, instituzioak herritarron zerbitzura eta ez kapitalaren mesedeetan kokatzera behartzeko, Iruñeko eta Gasteizko gobernuak sukurtsal espainol hutsak izateari uztera behartzeko. Ez dute sekula lortuko euskal langileria burumakur eta etsituta ikustea. Gure erabakia errespeta dezatela.\nAurtengo Maiatzaren Lehena oso testuinguru berezian dator, krisi ekonomiko bete-betean, astetik astera erabaki eta murrizketa berriak inposatzen ari zaizkigunean; azkenak egunotan, osasungintza eta hezkuntzan. Hau dela eta, LAB sindikatuak aurten manifestazioak eskualdeka burutuko ditu, gobernuetatik ezartzen ari diren neurri eta erabakiak pairatzen eta borrokatzen dituzten herritarrak bizi diren tokietan, hain zuzen ere. Maiatzaren Lehena, jaieguna izanda ere, aldarrikapen eta borroka egun bezala ere ulertzen dugu; beraz, eguerdiko 12etan Eibarko Untzaga plazatik irtengo den manifestazioan parte hartzeko deia luzatzen dizuegu. Langileok Euskal Herria eraikiko dugu!\nAna Sebal, Jose Ramon Kortabarria eta Ander Gallego


'POEMA ANTECESSOR' | Kultura | Berria\nGIPUZKOAKO PROBINTZIAKO ARTXIBO HISTORIKOA Tamaina handiagoan ikusi\nAHPG-GPAH 2/0801,D:50r-51v. Indusketa arkeologiko batean aurkitutako edozein piezaren sailkatze izena dela sinets dezake batek. Ez, baina. Lur hau paperezkoa da; eta eboluzio zantzuak erakusten dituzten hitzak azaleratu dira mendeetako hezetasunak, tintak eta zomorroek papurtutako paper honen gainean. «Ene laztan gozo ederra...». Ikusi izana ere... Aulki honetantxe zegoen eserita Rosa Aierbe Iribar iazko maiatzaren 26an; mahai gain honetan ezarri zuen liburu hau; pareko astotxoan pausatu eta pasatu zituen orriak, 50.era heldu arte.\nIkusi gehiago: Aurkikuntzaren disekzioa\n«Ezkontza hitzarmen bat ari nintzen begiratzen, eta esaldia osorik ikusi nuen», kontatu du telefonoz historialariak. «1508ko data zeukan agiriak, baina ez nuen pentsatu ezagutzen den euskarazko poema zaharrena izan zitekeenik».\nBurua altxatu, artxibozainari keinu egin, eta «Ramon, hau zer da?» galdetu zion, aurrez aurre zeukan orrialdearen ezker-goialdera seinalatuz. «Hurbildu nintzen eta ikusi nuen: 'Ene laztan gozo...'. Hasiera hori oso ondo ikusten da, izan ere. Rosak bazekien zer zen hura. Neuk ere bai. Horixe izan zen dena», gogoratu du Ramon Martin Sukia artxiboburuak. Pirotekniarik ez, alegia, Aierbek ere nabarmendu duenez: «Harrotasunez betetzen nau aurkikuntzak, jakina, baina ez nintzen testua ikertzen hasi, lan hori ez zegokidalako niri. Protokoloak irakurtzen segitu nuen. Banekien aditu on askoak badirela testua aztertzeko».\nOñatiko (Gipuzkoa) artxiboko zuzendariak ere bazekien. XVI. mende hastapenetako agiri bat zeukan esku artean, zeinetan erdigunea gaztelaniazko testu batek hartzen zuen, eta, testu horrek betetzen ez zituen hutsuneetan —goi behetan eta ezker eskuinetan— euskarazko hitzak irakur zitezkeen: «Idazteko sistema, goialdean hasi eta gero jauzika, ezkerreko tartetik eskuinekora, dena horizontalean... Ez digu uzten ikusten non bukatzen den hitza benetan». Hala deitu zien Martinek Iago Irixoa historialariari eta Ander Ros filologoari. Onomastika Elkarteko kidea da azken hori, eta Azkoitiko (Gipuzkoa) izen zaharrak ari zen ikertzen Martinen deia jaso zuenean. Gogoan du Migel Ibañez Insausti Azkoitiko eskribauaren agirien artean agertutako testuak eragin zion zirrara: «Shock moduko bat sentitu nuen lehen aldiz ikusi nuenean».\nEuskal testuen genealogian eskuizkribu hark zeukan garrantziaren lehen azterketa egiteko eskatu zion Martinek. Horretarako, baina, testua osorik irakurri behar zen, eta ezin: «Oso gaizki ikusten zen testua paperaren egoeragatik, hitzak eta tintak nahasian egoteagatik eta tintaren ezabaketagatik».\nAnder Ros ordenagailu pantaila erraldoi baten aurrean, bost mende lehenagoko euskaldun baten hitzak trazatu eta garbitu nahian, hizkiz hizki, testuaren tamaina %2.000 handituta. «Euskarazko testua erdarazkotik bereiztea izan zen lehen lana. Esku artean izan genuen lehen argazkian ez zen ezer ikusten, izan ere. Gutun bat zela pentsatu genuen hasieran, atera kontuak».\nJose Valderrey argazkilariak Wood lanpara baliatuz gama ultramoreko argazkia egin zuenean, lana erraztu zitzaien. «Izpi ultramoreekin argazki hura egin arte, ez nintzen hasi testua garbi ikusten». Iago Irixoak egin zuen lehen transkripzioa, «eta hura gabe larri ibiliko ginateke». Oraindik ere ondo argitu ezin izan dituzten hitz bakan batzuk badira, baina testuaren handi-aurkia argia dela dio Rosek. «Testuaren %20 da iluna, eta oraindik ere ulertzen ez ditugun dozena erdi bat hitz badira». Bost mende ez dira alferrik joan.\nArgi-ilunak argi-ilun, bi poema daudela ondorioztatu dute: Ene laztan gozo ederra eta Goizean goizik jagui nintzan. Hirugarren baten lehen hitz tatxatuak ere badira: Egun batean ninjoela. «Lehen poema elkarrizketa bat da. Batek maitasuna agertzen dio besteari, eta besteak errefusatu egiten du. Bigarren poeman zailagoa da ondorioak ateratzea. Testua guztiz finkatu gabe dago». Argi dago estilo eta gai aldetik bestea ez bezalakoa dela, hala ere.\n«Ematen du idazlea oso euforiko zegoela. Hizkien buztanak-eta hiru lerro beheragoraino egin zituen. Zirriborro asko dago, gainera». Euforia hori maiteminak eragina ote zen, hipotesi bat da. Testuaz gain, testugilea ere inkognita bat baita. Zertarako idatzi ote zuen, esaterako? «Agiriko erdarazko testua ariketa kaligrafiko bat dela, ez da zalantzarik, bost aldiz kopiatutako testu bat baita. Euskarazko testua, berriz... Poema bat idazten, kopiatzen edo gogoratzen ari ote den egilea, ez dago garbi», Rosen aburuz.\nZergatik ez dagoen garbi? Testuan klixe batzuk daudelako, ahoz aho errepikatuko direnak eta ezagunak direnak. Egun bereko alarguntsa balada ezagunaren egitura dakar gogora testuko bigarren poemak, esaterako. Bada Azkoitiko protokolo-liburuko poemek Rosi gogora dakarkioten beste lan bat ere: Joan Perez Lazarragaren eskuizkribuan (1567- 1602) jasota dagoen Sasiolako Estibalitzen Itai lelo ibai lelo kanta. «Testuari zentzua behar bezala hartzen lagundu ahal digun jendea bada. Interpretazio lirikoa ere egiteko dago. Bada lana, arlo askotan; adituak ere bai. Hau hasi besterik ez da egin», erantsi du filologoak.\n1507 eta 1515 bitartekoa da Azkoitiko eskuizkribua, Irixoa-Martin-Ros hirukotearen arabera. «Data entzun nuenean, ileak laztu zitzaizkidan. 1550etik aurrerako testuak agertzea, zoragarria izanik ere, ez baitzaigu hain handia egiten; baina 1500 eta gutxikoa aurkitzea...». Blanca Urgell filologoarenak dira hitzak. Datak garrantzitsuak baitira. Oñatin aurkitutakoa hirugarren edo laugarren zaharrena litzateke, izan ere, ezagutzen diren euskarazko gutxieneko luzerako testuen artean. Matxin Zalbaren gutun elebidunaren (1416) eta Pater Noster txikia-ren (1425) atzetik letorke, eta Uitziko ezkontza fedearen (1509) garaikidea litzateke.\nAzkoitiko testuak, hain zuzen ere, Iruñeko katedralean gordetako Pater Noster txikia izeneko otoitza ekarri dio gogora Urgelli: «Hura ere luma proba bat da, liburu baten isurian idatzita. Azkoitiko testuaren egilea ere luma probatzen ari baitzen, burura zetorkiona idazten egon zitekeen. Hipotesi bat besterik ez da».\nInterpretazio aukera desberdinek ez diote kentzen garrantzirik Azkoitiko agiriaren azterketari, Urgellen ustez: «Lan handia egin dute eta gauza garrantzizkoenak ezarri ere bai, nire ustetan». Eta testuak aldaketak ekar ditzake euskal letren genealogiaren sokan: «Agrafoak gineneko mitoa berrikusi beharko genuke. Lazarragaren eskuizkribuaren agerpenak ikuspegi aldaketa sakon bat ekarri zuen. Bat-batean, begien aurren jarri zigun XVI. mendeko elitekoen artean batzuk literatura euskaraz egiteko gauza zirela eta horretara emanak zirela. Eta Azkoitiko idazkiak hori berretsi egiten du».\nLazarragaren eskuizkribua 2004ko otsailaren 18an aurkeztu zuten. 51 orrialdeko testu bilduma bat da, eta balio ukaezina du hizkuntza eta lirika aldetik. Monumenta Linguae Vasconum ikerketa taldea lan horren edizioa eta azterketa ari da egiten, eta bertan da Urgell ere. «Lazarragaren ostean Azkoitiko hau dator, ia mende erdi lehenagoko testu batekin, eta esaten duzu: 'Ez dakigu ezer gure XVI. mendeaz, kulturaren aldetik'. Orain daukagun euskararen pertzepzio dramatikoa egiazkoa da, izan ere, eta duela bi mende ere egiazkoa zen, baina XVI. mendean beste mundu batean geunden».\nDesberdina izanik ere, mundu hartan aldaketa egosten ari zen: Gaztela-Aragoiko koroek bat egin zuten Nafarroa konkistatzeko, Eliza katolikoak Trentoko kontzilioa egin zuen, «eta Antzinako Erregimena deitzen dena sustatu zuten mende hartan», Martin historialari eta artxibozainak azpimarratu duenez. «Monarkia zeharo indartu zen, eta hori oso garbi ikusten da orduko agiriei esker. Erdara zen errege eta administrazio hizkuntza. Hor ezarritako ildoa ez da XIX. mendera arte aldatuko».\nOinarri horiek jartzen ziren bitartean, baina, euskara jende askoren eguneroko bizitzako hizkuntza zen, Urgellek zehaztu duenez: «Poesia egiteko ere bai».\nEta Azkoitiko testuaren egileak, Lazarraga izan gabe ere, bazekien euskaraz idazten, Ander Rosen aburuz: «Hizkuntza batean lehen aldiz idazten hasten zarenean, ez dakizu nondik hasi ere, eta hitz guztiak ondo bereizita eta ortografia aldetik ere egoki idatzita dago testu hau. Honen idazlea lehenago aritua zen idazten, edo bestek idatzia irakurria zuen». Eta berea idaztean, molde arkaikoen eta modernoagoen printzak dauzkan euskara erabili zuen: «500 urteotan, batez ere, aditzetan eboluzionatu da, eta testu honetan badira molde zaharrekoak eta berrikoak, elkarren ondoan».\nEboluzio horren hastapena adituek orain arte uste baino lehenago koka daitekeela adierazten du horrek, Urgellen aburuz. Eta bada beste puntu interesgarri bat Azkoitiko testuan, bere ustez: «Hor oso ondo ikusten da Erdi Aroan izan zela orain guk mendebaldeko euskara zaharra deitzen dugun makro-dialekto bat, Araba eta Bizkaia ez ezik, Gipuzkoako parte handi bat ere hartzen zuena».\nHala bihurtzen da ezustean agertutako paper-fosil xume bat poema antecessor, idazle are antecessor-agoen iragarle eta euskararen eboluzioaren erakusle. «Lazarraga baino mende erdi lehenago ere batzuek euren sentimenduak euskaraz adierazten zituztela eta eskema poetiko partekatu bat bazela dio honek. Beraz, eskema hori XV. mendean bazen», dio Ramon Martinek. Artxibozain gisa duen urteetako esperientziatik, oso zail ikusten du antecessor-en aurrekoren bat aurkitzea. «XVI. mendeko agiri gutxi badago, XV. mendeko oso-oso-oso gutxi dago. Lau tantarekin ari gara historia egiten, azken batean. Tantan horiek oso potenteak dira eta garrantzi handia dute. Baina lau besterik ez dira».\nJarraitu irakurtzen: Aurkikuntzaren disekzioa


Altsasukoak askatu eta Euskal Herrian benetako justizia eta demokrazia finkatzea beharrezkoa da | LAB SINDIKATUA\nErrepresioa Altsasukoak askatu eta Euskal Herrian benetako justizia eta demokrazia finkatzea beharrezkoa da\nArroyok bihar Iruñera joateko deia egiten dio langileriari, “Altsasun egindako injustiziari aurre egin behar zaiolako, Altsasuko gazteak kalean libre behar ditugulako eta batez ere, Euskal Herrian benetako demokrazia ezarri behar dugulako”.\nArroyoren hitzetan, “Guk ez dugu nahi estatu antidemokratiko batean bizi. Ez dugu nahi horrelako injustiziarik jasan. Ez dugu nahi horrelako justizia eredu bat izan eta horretarako hemen beharrezkoa dugu demokraziaren aldeko herri erantzun sendo eta zabala ematea, hemen demokrazia eraikitzeko apustu estrategiko bat egitea eta Altsasukoak aske nahi ditugun bezala Euskal Herrian ere benetako justizia eta demokrazia finkatzea”.\nArroyo bera buru izango duen LABen ordezkaritza zabal batek parte hartuko du bihar Iruñean egingo den manifestazioan.


Luberri: Ubuntu 14.04: nola sortu banaketa propioa\nUbuntu 14.04: nola sortu banaketa propioa\nUbuntu 14.04 instalatu eta moldatu ondoren (aplikazioak instalatu eta desintalatu, software-iturriak ezarri, lightdm aldatu...) posible duzu aldaera horretan oinarrituta banaketa edo distribuzio bat sortu beste ekipotan instalatzeko.\nHona hemen banaketa sortzeko bi aplikazio:\nDistribuzio propioa sortzeko aplikazio honen proiektua abandonatuta dago 2013tik eta jatorrizkoa ez dabil Ubuntu 14.04 baina Franco F.-k dependentziak egokitu eta Ubuntu 14.04 bertsioan eta haren deribatuetan dabilen bertsio prestatu du.\nDeskargatu Remastersys Ubuntu 14.04rako (bestela hemendik)\nBehin deskargatuta deskonprimatu zure karpeta nagusian\nOndoren instalatu terminalean agindu hauek itsatsita:\nISO irudia sortu:\nEgiaztatu interneteko konexioa duzula eta terminalean exekutatu:\nMinutu batzuk behar ditu.\nEAEko ikastetxe publiko batean egiten baduzu internetera konektatuta egin behar duzu, alegia Juniperren sartuta -ikastetxean Juniper baduzu jakina-.\nIrudiarekin instalazio USB sortu:\nISO irudia /home/remastersys/remastersys karpetan dago eta custom.iso izena du (aldatzen ahal duzu iso luzapena mantenduta).\nInstalaziorako live-USBa sortzeko Aplikazioak > Administrazioa > Abio-disko-sortzailea aplikazioa erabil dezakezu ISO irudiaren tamainaren araberako USB bat erabilita. Ezabatu diskoa, hautatu aipatutako ISO fitxategia eta markatu "Itzaltzean galdu, zuk beste nonbait gorde ezean".\nBigarren era zure ekipoaren sisteman oinarrituta zabal daitekeen banaketa bat sortzeko hau da:\nRemastersys-ekin alderatuta aplikazio honek banaketak sortzea gain beste hainbat funtzio betetzen ditu, hala nola errestaurazio puntuak eta seguritate kopiak sortzea... eta aukera anitzak dituenez bere erabilera Remastersys-arena baino konplexuagoa da.\nAprender con libertad blogean zehazki azalduta dago aplikazioa nola instalatu ondoren nola egin irudia bat eta irudi hori beste ekipo batean instalatu.\nRemastersys-en tankerako banaketa "garbi" bat egiteko Excluir atalean markatu behar dugu Excluir archivos ocultos de usuario y directorios de puntos de restauración eta Elementos disponibles lehiatilatik Excluir elementos atalera eraman denak.


Rhodesiako Elizaren jokabidea\nAnaitasuna, 213 zk., 1971-06-15\nAhoa bete hortzekin gelditu gara, Londreseko Tablet astekari katolikoak Rhodesiari buruz emanberri duen informazioa irakurtzean.\nTablet-ek dioenez, hango Eliza «split down the middle» hots, oso alderdikaturik omen dago, egungo egunean, gobernuarekiko Gotzainen politikagatik.\nKristauen arteko alderdikatze hau nonnahi aurki daiteke. Beraz, ez da hori, Tablet-eko txostenean harritu gaituena. Hierarkiaren postura da, ezin-sinetsizkotzat hartzen duguna.\nDirudienez, Estadu arrazistari makurtu zaio Eliza, justizia eta moralaren aurka dagoen apartheid egoera bat onartuz. Bildurra? Prudentzia? Zuhurkeria? Konponkeria? Jakin ez dakigu, baina honako hauk dira gertaerak.\nGuztiek dakite, Ian Smith jaunak egindako lur banatze higuingarriaren berri. «Land Tenure Act» legearen bitartez, bi zatitan erdibitu zituen Smith-en gobernuak Rhodesiako lurrak: bata populu beltzarentzat, bestea populu zuriarentzat.\nBi zatiok berdintsuak dira: 50 milioi bat akre laborantza Iurretan. Legearen arauera, populu biek banatan bizi behar dute, bakoitza bere lur zatian.\nHau Salomonen epaia!\nGauza pixka bat hurbilagotik begiratzen badugu, ordea, berehala konturatzen gara Smith-en makurkeriaz, bi populuen neurriak oso desberdinak baitira. Beltzak bost milioi dira; zuriak, berriz, milioi laurden bat, gehiagorik ez.\nElizak horrelako bidegaberik ezin zezakeen onar, eta ez zuen onartu. Orain urte bete, «Land Tenure Act» delakoaren kontra protesta handi bat egin zuen, lege hori salatuz.\nBestalde, Gotzainek gobernuari ultimatum bidali zioten, esanez, eskolako apartheid politikak iraunez gero, Elizak bere eskola, gaixotegi eta umezurtz etxe guztiak hitxiko zituela.\nOrain arte, dena ondo. Printzipioek eta egiteek bat izan behar dutela, argi eta garbi erakusten zuten Gotzainek.\nBaina bat batean, inork usterik ez zuelarik, konpromiso bat egin omen da, eta, hain zuzen ere, beltzen bizkarretik.\nTablet-ek dioenez, Gotzainek, eskolako diskriminazioa onartuz, erabaki bat hartu dute: hemendik aurrera, zurientzako Elizaren eskoletan, ikasle beltzak ez, dira sartuko, ehunetik bost izan ezik.\nBeren desenkusak eman dituzte Gotzainek, jakina, «caso de fuerza mayor» dela esanez. Episkopaduaren sekretario den Aita Randolph jesuitak beste atxakia bat eman du, benetan eskandaluzkoa iruditzen zaikuna: «Printzipioak azaltzea errazago dela, hoik praktikan jartzeko modua jakitea baino» esan du Randolphek.\nElizak hamaika bider kondenatu du arrazismoa. Oraindik orain, memorandum bat bidali du ONUra arrazismoaren kontra. Baina, Rhodesian, diskriminazioa Elizak berak erabiliko duela dirudi.\nGaurko mundua aldatu egin behar dela diogu kristauok, bidegabekeriaz josita dagoelako. Baina Elizak, iraultza, gogorkeria eta odol isuraraztea ez dela bide ona esaten du; aldakuntzak, bakez, pixkaka eta erreformen bitartez egin behar direla.\nArrazoi handia du Elizak. Baina, beraren jokaera ikusita, txunditurik gelditzen gara batzuetan, «aurresku» ez baita haren dantza, «atzesku» baizik, Gabriel-en terminologia erabiliz.\nNi ez naiz iraultzazale. Erreformazale naizela bildurrik gabe aitortuko nuke. Baina, erreforma hitzari, zer esannahia ezarri behar zaio?\nBaldin erreformazale izatea, luzakor, pazifista eta konpontzaile izatea bada, nik ez dut uste, Kristo Jauna erreformazale zenik!\nBa daiteke, Rhodesiako Gotzainek egindakoa, zenbait saihetsetatik, ondo egina izatea. Nik ez dakit. Baina arrazismoa mundu guztirako problema bat da, eta oraingo erabakia oso eredu txarra izanen da mundu guztiaren aurrean. Noiz arte jarraituko gara, hitza eta egitea ados jarri gabe? Eta nork sinetsiko du Elizaren sintzeridadea?\nBeste gauza bat izan da, oso desberdina, Mozanbiken Aita Zuriek hartutako postura.\nBerrogei Aita Zuri atera dira Mozanbiketik. Zergatik? Zeren —beraien hitzekin esanen dugu— «nous pensons qu'il y a des situations où, comme saint Paul, il nous faut répudier les silences, ne nous conduissant pas avec astuce et ne falsifiant pas la parole de Dieu» (II Kor. 4,2).\n«Nola gaitezke gu maliarrak izan maliarrekin, kongotarrak kongotarrekin, tanzaniarrak tanzaniarrekin... eta aitzitik... portugesak mozanbiketarrekin?».\nHonelakoak dira Aita Zurien nagusi jeneralaren hitzak. Berak argitaratu idazkiak burutik burura irakurtzea merezi du.\nHau da, justiziaren alde garbi jokatzea! Eta ez Rhodesiako Gotzainen joera. Edo, egia osoa esan, hango Gotzainen maioriaren joera; haietako batzuk, zorionez, ez baitaude ados hartutako erabakiaz.


Ezpalak, Ibil Bedi, Bulego, Merina Gris, Ødei, Delirium Tremens eta Joseba Tapia izango dira EHZ-n — Gaztezulo\nEzpalak, Ibil Bedi, Bulego, Merina Gris, Ødei, Delirium Tremens eta Joseba Tapia izango dira EHZ-n\nEzpalak, Ibil Bedi, Bulego, Merina Gris, Ødei, Delirium Tremens eta Joseba Tapia izango dira EHZ-n Hiru egunetarako sarrerak salgai daude jada, eta egun bakarrekoak ekainaren 1etik aurrera eskura ahal izango dira. https://www.gaztezulo.eus/albisteak/ezpalak-ibil-bedi-bulego-merina-gris-odei-delirium-tremens-eta-joseba-tapia-izango-dira-ehzn https://www.gaztezulo.eus/albisteak/ezpalak-ibil-bedi-bulego-merina-gris-odei-delirium-tremens-eta-joseba-tapia-izango-dira-ehzn/@@download/image/cl1wmdttu03p33mr8skq5xy6p-capture-d-écran-2022-04-12-à-22-44-24.177.0.1084.813.full.png\nHiru egunetarako sarrerak salgai daude jada, eta egun bakarrekoak ekainaren 1etik aurrera eskura ahal izango dira.\nUztailaren 1ean, 2an eta 3an egingo dute EHZ Festibalaren hogeita seigarren edizioa Irisarrin (Behe Nafarroa) eta kartel osoa iragarri dute antolatzaileek. Rapa, rocka, popa, rumba edota metal musika entzun ahal izango dute jaialdira bertaratzen direnek. Niko Etxart, Ezpalak, Ibil Bedi, Calling Marian, Fizt & Furiuz eta Gaitistaneko Orkestra taldeekin batera, Bulego, Madelyn Ann, Eesah Yasuke, Amorante, Joseba Tapia, Frigo eta Kilimak taldeak arituko dira.\nGainera, euren lehen lana ere aurkeztuko dute musikari batzuek; Frikun taldearen Ezerezko herria diskoa, Merina Gris-en Airaka albuma, Vulk post-punk taldearen Vulk ez da, eta ØDEI raplariak joan den apirilaren 22an estreinatutako Terapia. Delirium Tremens ere itzuliko da hainbat urtetako isilunearen ondoren. Aurrez iragarritako KOKOKO! taldea ez dela bertan izango jakinarazi dute antolatzaileek.\nHiru egunetarako balio duten sarrerak 45 eurotan jarri dituzte salgai webgunean, maiatzaren 25era bitarte. Bertan ere erosi ahal izango dira sarrerak 55 eurotan. Egunez eguneko txartelak, berriz, ekainaren 1etik aurrera izango dira eskuragai.\nEkintza osagarriak eta laguntzaileak\nAntolatzaileek jakinarazi dutenez, mintzaldi eta mahai-inguruak ere izango dira Ospitalea etxean, baina aurrerago iragarriko dute egitaraua.\nBestetik, EHZ festibala auzolanean oinarritzen den ekimena izanik, laguntzaileen garrantzia nabarmendu dute, "festibalaren bideragarritasuna eta iraunkortasuna ahalbidetzen baitute". 500 laguntzaile beharko direnez, izena emateko galdetegia zintzilikatu dute webgunean. Hala adierazi dute: "EHZ denona da eta denon eskuekin eraikitzen dugu".


Iritzi eta Soziologiko Ikerketak - CPS Estudios de Mercado y Opinión\nZerbitzuak | Iritzi eta Soziologiko Ikerketak\nAdierazle hobenenak edukiko dituzu.\nIritzi ikerketekin balore, jarrera, bizitza egoera, ongizate eta bizitza kalitate\nGure bezeroek gure iritzi ikerketen emaitzekin balore, jarrera, bizitza egoera, ongizate eta bizitza kalitate adierazle hobenenak edukiko dituzte.\nCPS-k edozein motatako ikerketa soziologikoa egiten esperientzia zabala eta sendoa lortu du.\nGizatalde sozial espezifiko baten ikerketa\nIzaera politikoa, immigrazio kontuak eta erakundeekiko asetasunari buruz aritzen diren barometroen informazio jasoketan espezializatuta gaude.\nSozial, politiko edo ekonomiko kontuei buruzko jarrera inkestak dira Iritzi ikerketak. Inkestak aldizka eta era erregularrean egiten direnean barometro moduan ezagutzen dira.\nCPS bere sorpenetik ezagunak diren barometroen errealizazioan espezializatu egin da.\nIzaera politikoa, immigrazio kontuak eta erakundeekiko asetasunari buruz aritzen diren barometroen informazio jasoketa egiten dugu besteak beste.\nInformazio jasoketa: presentziala, telefonikoa, web, posta elektronikoa…\nInformazioaren grabazioa eta baieztapena\nAzterketa estadistiko espezifikoa: kluster, faktoriala…\nEmaitzen txostena eta aurkezpena


Pribatutasun politika – Restaurante Asador Araneta cerca San Sebastian\n(0034) 943 14 80 92\nwww.aranetaerretegia.com web-domeinuaren titularra ARANETA ERRETEGIA da, 72478400 H IFK zenbakiduna, eta helbidea Meagas errepidea 8 zenbakia, 20749 Zestoa (Gipuzkoa) duena.\nWebgune honetatik eratorritako fitxategi automatizatuen titular arduraduna den heinean, ARANETAk datu pertsonalak babesteko eta tratatzeko politikaren berri ematen die haren web-orria bisitatu eta erabiltzen dutenei, eta politika hori aplikatuko da datu pertsonalak jasotzen dituzten inprimakietako bat betetzen denean. Hala, datu pertsonalak babesteko araudiak xedatutako betebeharrak betetzen dira.\nGure webgunearen erabiltzaileengandik jasotako datu pertsonalak dagokion fitxategian gordeko dira. Fitxategi hori, era berean, Datuak Babesteko Espainiako Agentziaren Erregistro Orokorrean jasota dago, eta ARANETA da horren erantzule. Beharrezko datuak baino ez dira bilduko, dagokion kasuan adierazitako helbururako, eta horiek gabe ezingo da erabiltzaileek eskatutako zerbitzuak eman.\nDatuak babesteko araudiak ezarritakoari jarraikiz, ARANETAk beharrezkoak diren neurri teknikoak eta antolakuntzakoak hartzen ditu, datu pertsonalen segurtasuna ziurtatzeko eta horiek aldatzea, galtzea, tratatzea edo baimenik gabe eskuratzea ekiditeko, teknologiaren egoera kontuan izanik, betiere.\nEskubide horiez baliatu behar izatekotan, erabiltzaileek idatziz egin dezakete hori. Horretarako, ARANETAren aipatutako helbidera postaz gutun arrunta bidal dezakete, haien nortasuna egiaztatzen duen agiri baten kopia erantsita, edo erreserbak@arananetaerretegia.com helbidera mezu elektronikoa bidali.\nARANETAk web-orriaren erabiltzaileei jakinarazten die web-orriaren zerbitzuetara eta edukietara sartzeko eta horietan erregistratzeko inprimakietan eskatzen diren datuak aukerakoak edo halabeharrezkoak diren.\nHalaber, uztailaren 11ko Informazioaren Gizartearen Zerbitzuen eta Merkataritza Elektronikoaren 34/2002 Legea betez, ARANETAk baimena eskatzen die helbide elektronikoa erakundearen merkataritza-, sustapen- eta hedapen-helburuetarako erabiltzeko. Horretarako, dagokion laukia markatuz, gure webgunearen erabiltzaileek onartu egiten dute haien datu pertsonalak helburu horietarako erabiltzea, eta e-mail, fax, SMS, MMS edo berehalako mezu, sare sozial edo beste edozein bitarteko elektroniko edo fisiko bidez orain eta etorkizunean jakinarazpenak bidaltzea, erakundeak eskainitako produktuekin eta zerbitzuekin lotutako merkataritza- eta hedapen-komunikazioa xede izanik.\nEz zaizkie gure webgunearen erabiltzaileek emandako datuak hirugarrenei lagako, legezko betebehar batek hala agintzen ez badu. Horrez gain, ARANETAren usteko balu datuak lagatzea beharrezkoa dela erakundearen bidezko helburuetarako, pertsonari baimena eskatuko dio aurrena.\nBaliteke ARANETAk Pribatutasun Politika hau eguneratzea legezko betebeharrei jarraikiz, edo Espainiako Agentziaren Erregistro Orokorrak edo eskumena duten estatuko edo Europako Auzitegiek emandako irizpideei egokitzea.\nEdonola ere, erabiltzaileak izango dira emandako datuak egiazkoak izatearen erantzule, eta haien erantzukizuna da ere ARANETAri jakinaraztea horietan aldaketarik egon den. Ildo horretatik, erakundeak ez du inolako erantzukizunik horren gainean.\nAraneta Erretegia (0034) 943 148 092 | erreserbak@aranetaerretegia.com |Política de privacidad | Política de cookies


Hiesa gazte eta nerabeetan | Consumer\nPrebentzio-neurrien erlaxazioa dela eta, Hiesa areagotu egin da Espainian 30 urtetik beherako biztanleen artean\nEgilea: Clara Bassi 2014-ko urtarrilak 6\nGazteek okerreko pertzepzioa dute giza immunoeskasiaren birusak (GIB) eta gaixotasun aurreratuarekiko (hiesa) eboluzioak osasunarentzat duten arriskuaz. Askok ez dituzte ezagutu hiesagatik aurpegia eman zuten lehen ospetsuak, Freddie Mercury kantaria edo Rock Hudson aktorea adibidez, laurogeiko hamarkadan hil eta hilkortasun-tasa handia izan zutenak. Gaur egun, Espainian urtero gertatzen diren 4.000 infekzio berrietatik,% 30 30 urtetik beherakoak dira, eta gehienak babesik gabeko sexu-harremanak edukitzeagatik sortzen dira. Artikulu honetan, GIBaren bidezko infekzioaren aurkako borrokan gazte eta nerabeei zuzendutako sentsibilizazio-kanpainen garrantzia baieztatzeko datuak ematen dira.\nGaur egun, Espainian, urtero erregistratzen diren 4.000 infekzio-infekzio berrietatik,% 30 30 urtetik beherakoei dagozkie. Kutsatzeko sistemarik ohikoena babesik gabeko sexu-harremanei eustea da, preserbatiboa erabiltzen erlaxatu egin baita.\nGainera, nerabeen kolektiboa oso kezkatuta dago munduan, UNICEFen “Haurtzaroa eta Hiesa” txostenaren arabera. Txosten horrek 2013ko egoera islatzen du. Dokumentu honek modu positiboan baloratzen du 2005 eta 2012 bitartean jaioberrietan GIB/hiesagatiko 850.000 infekzio berri saihestu izana (haurdunaldian edo erditzean semearentzako seropositiboa den ama haurdunarena), baina nerabeen arteko kasuen gorakada kezkagarria dela ohartarazten du. 2012an 2,1 milioi nerabe zeuden GIB/hiesarekin planeta osoan, eta, 10 eta 19 urte bitartean, GIBarekin/hiesarekin lotutako heriotzak %50 handitu ziren 2005etik 2012ra, 71.000tik 110.000 ordura.\nGIB eta hiesa: inbertsio eta sentsibilizazio-kanpaina gehiago falta dira\nUNICEFen txostenak ohartarazten duenez, inbertsio handiagoak eginez gero, erdira murriztu liteke nerabeen artean 2020rako GIBak eragindako infekzio berrien kopurua. Zehazki, inbertsioak 5.500 milioi dolarreraino igoko balira 2014an, 2010ean inbertitutako 3.800 milioi dolarren aldean, 2020 baino lehen bi milioi neraberen infekzioa saihestuko litzateke, batez ere neskak.\nTxosten honen arabera, inpaktu handiko neurriak ezarri beharko lirateke: preserbatiboak, erretrobirusen aurkako tratamendu gehiago, transmisio bertikala prebenitzea, gizonezkoen borondatezko zirkunsdrelcisia medikoa, eta nerabeak kontzientziatzea beren jokabidea alda dezaten, arrisku-populazioen eta marjinalen ikuspegitik.\nEspainian, urtero erregistratzen diren 4.000 infekzio-infekzio berrietatik,% 30 30 urtetik beherakoei dagozkie\nGazteei zuzendutako prebentzio- eta sentsibilizazio-kanpainak egitea da kontzientziatzeko modu bat. “1990eko ‘Pontelo, póllo’ famatutik, ez da izan gazteentzako kanpainarik. Administrazioak ez ditu diseinatzen, eta GKEak egin behar ditugu”, dio Juan Ramón Barrios GIB-Hiesaren Estatuko Koordinakundeko Batzorde Betearazleko kide den Juan Ramón Barriosek (CESIDA), eta, aldi berean, 87 federazio eta GKE biltzen ditu.\nHorregatik, egoera horren aurrean, CESIdak, Janssen babesletzarekin, HIV Think Tank kanpaina bultzatu du. Bertan parte har dezakete 18 eta 35 urte bitarteko gazteek, Espainiako unibertsitate edo lanbide heziketako zentroren batean matrikulatuta badaude, eta urtarrilaren 31ra arte izena eman dezakete. Ekimen honen helburua gazteek GIB-hiesa prebenitzeko edo sentsibilizatzeko kanpainari buruz egia bihurtzea nahi zuten ideiak ematea da. “Koordinakundeak apustu bat egin du: gazteei ahalik eta modurik onena heltzea da, gazteek beren kideei zuzentzea. Askok pertzepzio-arriskuaren eta gaixotasunaren eraginaren pertzepzio txikia dute, lipodistrofia-kasurik ez dagoelako lehen bezain markatua, eta laurogeiko hamarkadan gertatutako heriotzak ere ez. GIB-hiesak sortu zuen alarmak erlaxatu egin du, eta hori ez da ona. Informazioa berriz zabaldu behar da. Alde horretatik, HIV Think Tank gazteentzako ideia-laborategia da, hiesari buruzko kanpainetan parte hartzeko, eta, beraz, horiek goitik behera diseinatu beharrean, gazteen eta gazteen alde egiten du”, azaltzen du Auzoak.\nHiesa Espainian eta munduan\nGIB-hiesaren prebentzioak ez du gazteen artean bakarrik huts egiten, oro har. Horren froga da munduan epidemiak jarraitzen duela. Munduko Medikuen, Medicusmundi eta Prosalus GGKEen, Osasuna garapenerako lankidetzari eta ekintza humanitarioari buruzko 2013 txostenak nabarmentzen du, GIB-hiesa duten kasu berrien kopurua gutxitu arren, birus horrekin bizi diren pertsonen kopurua handitu egin dela. 2011n, 34 milioi pertsona zeuden infektatuta munduan, eta infekzio berri guztien% 72 Saharaz Hegoaldeko Afrikan gertatzen da, eta hogei heldutik bat kutsatuta dago (munduko biztanleriaren seropositibo guztien% 69).\nGIB-hiesa duten kasu berrien kopurua jaitsi arren, birus horrekin bizi diren pertsonen kopurua handitu egin da\nGainera, gazteen artean, azpimarratu behar da emakumeak direla zaurgarrienak infektatzeko, genero-desberdintasunagatik, askotan ezin baitute aukeratu sexu-harreman bat arriskurik gabe, ez eta informazio eta prebentzio zerbitzuetara ere, Munduko Medikuek, Medicusmundik eta Prosalus-ek salatzen dutenez.\nGaixotasunari aurrea hartzearekin batera, epidemia horren aurkako borrokaren egungo erronka batzuk dira farmako antirretrobiralen detekzio goiztiarra eta tratamendu goiztiarra (horietatik 12 Munduko Osasun Erakundeak sendagai funtsezkotzat jo ditu tratamenduetarako irisgarritasuna hobetzeko).\nOMEk 2013. urtean gaixotasuna fase goiztiarragoan tratatzen hasteko gomendioa (pazientearen sistema immunea, odolean 500 ml baino gutxiagoko linfozitoak), odolean 500 ml baino gutxiagoko linfozitoekin, odolean 500 ml baino gutxiagoko tratamendua egiteari ekin zion.\nerretrobiralak hies hiv-eu jóvenes-eu kanpainak nerabeak preservativos-eu sexu-harremanak\nMª Teresa Muñoz Calvo, haurrentzako endokrinologoa


3D Interaktiboa Porno Jokoak – Online Jokoak Free Sex\n3D Interaktiboa Porno jokoak Egingo Duzu cum Zure Prakak\nHobe duzu get zure dick eta prest hurrengo hau bilduma hardcore sexu-jokoak, delako etorri gara batzuk basatiena sorkuntzak helduen jokoen mundura. 3D Interaktiboa Porno Jokoak da datozen behar duzun guztia bikaina orgasm eta sexu esplorazio bezala inoiz ez duzun izan aurretik interneten. Denek nahi porno hori gehiago interaktiboa. Beno, orain dute, eta ez da forma bizi sexua erakusten duten kostua izango duzu dirutza bat., Da forma belaunaldi berria HTML5 jokoak zein dira datozen duzu ezagunenetako batzuk kinks, baina, halaber, fantasiak hori ez duzu, nahiz eta jakin izan duzu. Izango duzu pizten kanpoan bilduma hau dugu elkarrekin jarri duzu.\nJoko guztiak dira hobe landutako eta etortzen dira sinestezina grafikoak. Izenak dioen bezala, dugu bakarrik ezaugarri jokoak 3D pertsonaiak ahal izango duzu eta, gainera, lortu pertsonalizatu horietako batzuk egokitzeko zure desioak sakonena. Duzu harritu egingo da zenbat industria heldu da. The renditions horiek babes datozen da, beraz, zehatz-mehatz, euren erakunde eta mugimendu zehar ekintza horiek egingo sentitzen, beraz, benetako. Aldi berean,, dugu, jokoak, gure queer ikusleek ere. Ez dio axola zer egin nahi duzu, izango duzu gure gunean. Ikus dezagun zer da zain duzu gure plataforma.\nBeroena 3D Porno Jokoak Dira Hemen\nBadira beste gune batzuk eskaintzen 3D sexu-jokoak. Baina, zer egin dugu, ezberdina izan zen, guztiak bildu 3D jokoak xxx merezi jolasten batetik beste gune guztiak eta guztiak garatzaileei. Dugu, ondoren, horiek jarri teilatu beraren azpian, non jolastu ahal izango duzu horiek dituzten mugak ez. Dugu jakin ahal izango dugu, mesedez, edozein motatako fantasia izan dezakezu. Joko horiek batzuk sexu simuladoreak, eta duzu eskaintzen dute sinestezina askatasuna the kinks esperimentatu ahal izango duzu. Funtsean, sexu simuladoreak ahal izango duzu arraio babes inolaz nahi duzun., Joan ahal izango duzu motela edo azkar, jarri ahal izango duzu edozein beren zuloak eta ahal izango duzu cum edonon euren gorputzak. Nahi izanez gero, ekintza gehiago brutal dugu, BDSM simuladoreak ere. Eta, ondoren, ez dira guztiak RPG jokoak gure gunean, zein dira bideratua duzu jarriz erdian fantasia bat eszenatokia. Duzu bada, familia sexu ametsak edo zuk beti izan nahi nuen irakasle gozatzen gazte pussy batzuk schoolgirls klase ondoren, ahal izango duzu, esperientzia hori guztia fantasia simuladoreak, gure gune.\nDut aipatu dugun jokoak queer jokalari gehiegi, eta ez dugu. Gay porno jokoak dira bikaina laguntzeko mugak aztertzen zure sexualitatea. Nahiz eta asko daude, gay guys gozatzen joko horiek dira, hain zuzen ere gehiago estimatzen bicurious nahi duten jokalari begiratu nola sexu gizon batekin litzateke sentitzen. Eta ditugun jokoak mota guztiak, gizon, batetik twinks eta gazte jocks izateko hartzak eta heldua jaunak. Eta gero, ez da awesome bilduma trans porno-jokoak, eta horrek guztiak zure tranny fantasiak egia etorriko da, 3D kink munduan.\nPlay Joko Horiek Guztiak Doan Oraintxe\n3D Interaktiboa Porno Jokoak da datozen duzu doan eta kateak ez erantsita. Gai izango duzu play joko horiek guztiak ez erregistratzeko eta guztia gozatu ahal izango da zure nabigatzailean. Ez dio axola zer duzun gailuak erabili ahal izango duzu play jokoak berehala. Dena da gure zerbitzarietan ostatutako dugu eta bat segurtatu webgunean. Inoiz ez dugu redirect duzu hirugarren plataforma eta egin dugu, ziur inork ez du inoiz jakingo nor zaren bitartean duzu jokoa gure gune eta zer jokoak gozatzeko aukera gehien., Aldi berean, bat gara batzuk porno jolas-guneak komunitatearen ezaugarriak erabili ahal izango duzu sinple bat bezala bisitaria. Guztiak gozatu buruzko eztabaidak kinky gaiak gure komunitate eta utzi zeure burua kanpoan egin lust by.


Euspot 2016 lehiaketako irabazlea • ZUZEU\n34 spot lehiatu dira euskarazko iragarki onenaren saria eskuratzeko.\nAurten, Gipuzkoako Foru Aldundia Euspot lehiaketaren babesle nagusi bilakatu da.\nSekulako sariak banatu ditu Euspot Lehiaketak aurten ere. Guztira lau sari banatu dira:\n‘Edertasuna barnealdean dago. Etorri eta ezagutu!’ spota.\nEuspot 2016 lehiaketako irabazlea / Euspot 2016 lehiaketako irabazlea / Euspot 2016 lehiaketako irabazlea\neuspot, Gipuzkoa, lehiaketa


Ziurgabetasuna euskararentzat | Gizartea | Berria\nAzken hilabeteetan eragile andanak salatu du Lizeoetako erreformak sare publikoko eta pribatuko euskararen irakaskuntzari kalte egingo diola . Ikasturte hasieran egindako neurketan, apaltze bat izan dela ohartu da Euskararen Erakunde Publikoa. Hezkuntza Ministerioari proposamena helarazi dio, sail elebidunari berezko tokia eman diezaion.\nEuskarazko irakaskuntzaren alde iaz Donapaleun egindako protesta bat. GUILLAUME FAUVEAU Tamaina handiagoan ikusi\nParisen elkartuko dira, bihar, Frantziako Hezkuntza Ministerioaren aitzinean. Frantziaren meneko lurraldeetan hizkuntza gutxituen alde diharduten eragileek protestara deitu dute Frantziako Gobernuaren politika «linguizida» salatzeko. Bretainiarrak, korsikarrak, okzitaniarrak, katalanak, alsaziarrak... Gure Hizkuntzak Bizi Daitezen kolektiboan elkartu dira, Frantziako agintariek usu indarrean jartzen dituzten politiken ondorioz, hizkuntza gutxituak «desagertzeko arriskuan» direla adierazi, eta hizkuntza horiek hauspotzeko eta defendatzeko neurri eraginkorrak eskatzeko. Besteak beste, aipatu dituzte irakasle postuekin sortutako arazoak, «murgiltze» ereduaren esperimentazioa, Brebeta tokiko hizkuntzan egin ahal izateko eskubidea...\nBakoitzak du bere errealitatea, bere lorpen eta mugekin, baina denek diote Hezkuntza Ministerioaren gidaritza Jean-Michel Blanquer ministroak hartu duenetik, hizkuntza gutxituen kontrako «erasoak» gogortu direla. Aurten martxan jarri den lizeoetako erreformak sortu du arrangura gehien azkenaldian. Ipar Euskal Herrian, behin baino gehiagotan mobilizatu dira ikasle, guraso eta irakasleak. Sare publiko eta pribatuko lizeoetan euskarazko irakaskuntza galtzeko arriskuan egon litekeela salatu dute. Izan ere, erreformaren koadroak ez du irakaskuntza elebidunaren antolaketa aurreikusten. EEP Euskararen Erakunde Publikoak egindako proposamena lantzen ari dira, orain, Hezkuntza ministerioan.\nOrain arte, hiru sailetan banatuak ziren ikasleak: zientifikoa, ekonomikoa eta soziala, eta literarioa; Bigarrenean egin behar zuten hautua ikasleek. Urte guzian lortutako noten batezbestekoak garrantzia bazuen ere, Lehenaren eta Terminalaren bukaeran egiten ziren Baxoko azter- ketek ematen zioten ikasleari urtea gainditu eta unibertsitatera sartzeko bidea.\nErreformaren aldaketa nagusia sailen desagerpena da. Hemendik aitzina, ikasgai orokorrez osatutako «enbor komuna» izanen dute ikasleek, denek bera; horrez gain, hiru ikasgai hautatu beharko dituzte, ikastetxe bakoitzak eskainitako berezitasunen artean —ikus zutabea—. Azterketa sistema ere aldatuko da. Notaren %40 kontrol jarraikiaren bidez lortuko da: urtean zehar lortutako notek %10eko balioa izanen dute; %30 Lehenean eta Terminalean izanen diren hiru azterketa alditan lortutako notek erabakiko dute. Lehenaren bukaeran, frantseseko idatzizko eta ahozko proba izanen dute ikasleek; Terminalean, aukeratutako bi hautazko ikasgaien eta filosofiako azterketa idatzia, eta banakako ahozko proba bat.\nIban Tikoipe Baionako Bernat Etxepare lizeoko zuzendariak uste du aldaketa onuragarria izanen dela ikasleentzat. «Ikasketa ibilbidetik, ikasleen ikuspegitik eta segipenaren ikuspegitik, uste dut onura bat dela. Orain arte aste bateko azterketetan jokatzen zen dena, presio gehiagorekin emaitzei begira. Orain, bi urteko lana epaituko da. Bereziki lagunduko ditu erregulartasunez ari direnak. Gaur egun frogatua da azterketa egun bakarrekoa delarik ikasle guziek ez dutela haien ahalmen guzia ematen». Halaber, kontrol jarraikiko probak ikastetxeek berek kudeatuko dituztenez, ikastolan euskarari leku gehiago emateko aukera izanen dutela dio.\nGaldera nagusia sare publikoko eta pribatuko euskarazko irakaskuntzak sortzen du. Orain arte, ikasleek bi aukera zituzten: euskara hautazko ikasgai bezala hartzea —astero hiru orenez lantzen zuten euskara, A2-B1 mailara iristeko helburuarekin—, edo sail elebidunean izena ematea: astero hiru oren euskara, B2-C1 mailara iristeko helburuarekin, eta hizkuntzak ez diren beste ikasgai batzuk euskaraz egitea, oren parekotasunera iritsi arte —Hego Euskal Herriko B ereduaren antzekoa—. Ez da sekula lortu oren parekotasunera heltzea, baina, ikastetxe bakoitzaren arabera eskaintza aldatzen bazen ere, gehienek historia-geografia eta beste ikasgai bat gutxienez euskaraz egiteko aukera zuten. Ministerioaren 2017ko zirkular batek arautzen du «eskualdeko hizkuntzen» irakaskuntza koadro hori.\nLizeoetako erreformaren koadroak, haatik, ez du sail elebiduna bere antolaketan aurreikusi. Euskara hautazko gisa hartzeko aukera emanez, beste hautazko ikasgaiekin lehian ezarri dutela salatu dute euskarazko irakaskuntzaren alde dihardutenek.\nGaur egun, B edo C hizkuntza bezala hauta lezakete euskara: B gisa hartuta, gaztelera, ingelesa edo atzerriko beste hizkuntza baten ordez izan beharko luke; C gisa hartuta, beste hautazko bat hartzeko aukera galtzen dute, gehienez ere hiru hauta daitezke eta. Bi kasuetan, ordu kopurua, bilatutako maila eta notaren koefizientea desberdinak dira, eta ikasleak gerora egin nahiko lituzkeen ikasketak baldintzatu ditzake.\nErreformak sail elebiduneko gurasoen artean «ziurgabetasun» giro bat sortu duela dio Marie Andree Ouret Biga Bai elkarteko presidenteak. «Ene haurrak ez baditu euskara eta kirola biak egiten ahal, kirola hautatuko du», hori da bere ustez guraso batek baino gehiagok izan duen gogoeta. Berak argi du: «Koadro arruntean uzten bagaituzte, desagertuko gara».\nEEPk ikasturte hasieran egin duen neurketaren arabera, sare publikoan euskara hautazko gisa hartu dutenen kopurua nabarmen apaldu da (%36z); erreformaren aplikazioarekin lotu liteke apaltzea. Sail elebidunean zenbakiak arraroagoak dira: Bigarrenean apaltze nabarmen bat erakusten dute izen emateetan, alta, erreformak Lehena eta Terminala ukitzen ditu. Ondoko urteetan ikusi beharko da beherakadak jarraitzen duen, eta horren arabera neurtu zeren ondorioa izan daitekeen.\n«Ez denez zinezko araurik, erreformak dena izkaultzen du», Oureten hitzetan. «Egin diguten aurkezpena hipokrisia hutsa izan da. Saldu nahi izan digute zerbait onuragarri gisa, baina ez da hala», salatu du. Ahantzi duten ala nahitara egin duten, ez du irakurketarik egin nahi izan. «Ez dakit hil nahi dituzten, baina ez dituzte indartzen. Aski da deus ez egitea, lurralde hizkuntza kaltetzeko».\nHasieratik hurbiletik segitu du afera EEPk eta sail elebidunarentzat koadro berezitu bat behar zela abisatu zuen. Berriki, proposamena helarazi dio Hezkuntza ministerioari. Izan ere, dokumentu bat atera dute nazioarteko eta Europako sailek izanen duten antolaketa berezitua aurkezteko. Dokumentu hori bera hartu, eta sail elebiduna erantsi dio erakunde publikoak.\nFuntsean, orain arteko ereduaren jarraipen bat litzateke proposamena, koadro berrian integratua. Sail elebiduneko ikasleentzat, «eskualdeko hizkuntza» aparteko ikasgai bat izanen litzateke, astero hiru orduz emana, eta ez luke beste ikasgai bat hautatzea baldintzatuko. Orain arte bezala, hizkuntzak ez diren beste ikasgai batzuk «eskualdeko hizkuntzan» eginen direla ere azpimarratu dute. BERRIAk jakin ahal izan duenez, ministerioan eta errektoretzan dokumentua aztertzen ari dira.\nAtzo, agiria bidali zuen Charline Claveau Akitania Berriko kontseilari eta Okzitanieraren Erakunde Publikoko presidenteak, biharko protestari erreferentzia eginez, «eskualdeko hizkuntzen» irakaskuntzarako estatus berezitu bat eskatzeko. Sail elebiduna eta hautazko irakaskuntza «funtsezkoak» direla azpimarratu du, eta, haren hitzetan, 2019ko ikasturte sarrera, lizeoetako erreformak horiengan izan duen eragina neurtzeko aukera izan da.\nFrantsesez, okzitanieraz eta euskaraz idatzitako agirian dioenez, Alain Rousset Akitania Berriko presidenteak Emmanuel Macron Frantziako presidenteari gutuna idatzi zion erreformaren arriskuez abisatzeko. «Dolu dut ohartzea, oraindanik kopuruen apaltze bat badela Bordeleko akademian, izan euskara ala okzitanierarentzat», esan du, hizkuntza horientzat berezko estatus bat beharrezkoa dela azpimarratuta.\nBerrogei bat eragilek deitu dute biharko mobilizazioan parte hartzera, eta hainbat hautetsik ere elkarretaratzean parte hartzeko asmoa erakutsi du. 11:00etan elkartuko dira Frantziako Hezkuntza Ministerioaren aitzinean, eta hura inguratzeko asmoa agertu dute. Herrialde bakoitzetik etorritako eragileen mintzaldiak izanen dira ondoren.\nEuskara, eskubide bat


2022-06-18 - Irutxuloko Hitza : Irutxuloko Hitza\nUdalaren hirigintza politika "kaltegarriak" salatzeko 2.000 lagun inguruk hiriko kaleak hartu dituzte\n'Donostia berreskuratu, hiri eredua aldatu!' lelopean manifestazioa egin dute gaur arratsaldean. Hiriko askotariko 46 eragilek ere bat egin dute manifestazioarekin, eta euren aldarrikapenak ozen oihukatu dituzte.\nGiza gazteluak eta gailurrak\nDonostiako Gure Eskuk antolatuta, Vilafrancako castellers ezagunek hainbat giza gaztelu egin dituzte hirian.\nPaella txapelketari harrera beroa egin diote\nHerrerako San Luis jaietako jarduera estimatuenetakoa da paella lehiaketa. Festen antzera, bi urtez ezin izan dute egin, baina bukatu da itxaronaldia.\nJoxe eta Maritxu erraldoiak aurkeztu dituzte Amara Berrin\nCristina Apoloniok Bera Berarekin kontratua berritu du


Bertan behera eguraldiagatik igandeko Enrique Abril Errebote Txapelketaren finala\n2019/10/16 | Lehiaketa\nZubieta eta Noizbait taldeek hilaren 27an jokatuko lukete norgehiagoka Villabonan, eguraldia lagun\nAzken ordua: bertan behera gelditu da Enrique Abril Errebote Txapelketako igandeko finala, euri iragarpena dela eta. Eguraldia lagun, urriaren 27an jokatuko lukete Zubieta eta Noizbait taldeek, Villabonan.\nBeste behin ere, Zubietak jokatuko du Enrique Abril Errebote Txapelketaren finala. Baina oraingoan beste aurkari bat izango du aurrean: Noizbait taldea. Biak nagusitu ziren finalerdietan, joan den asteburuan (2019-10-13): zubietarrek 13-1 irabazi zioten Oiartzungo Txost taldeari, eta hazpandarrak Donibane Lohizuneko Luzean taldeari nagusitu zitzaizkion, 12-13ko emaitza estuarekin. Igandean izango da Zubietaren eta Noizbaiten arteko finala, 11:00etan hasita, Villabonako Errebote plazan:\nUrriak 20, igandea, 11:00, Villabona-Errebote plaza\nZUBIETA vs NOIZBAIT\nEuskal Herriko 8 talde lehiatu da 56. Enrique Abril Errebote Txapelketan: Zubieta (Zubieta, Gipuzkoa), Behar Zana (Villabona, Gipuzkoa), Noizbait (Hazparne, Lapurdi) eta Zaharrer Segi (Baigorri, Nafarroa Beherea) A multzoan; eta Luzean (Donibane Lohizune, Lapurdi), Kanboarrak (Kanbo, Lapurdi), Sarako Izarra (Sara, Lapurdi) eta Txost (Oiartzun, Gipuzkoa) B multzoan.\nZubieta eta Noizbait taldeek ez dute sekula elkarren kontrako finalik jokatu. Zubietako Yoko Garbi taldeak bai jokatu zuen final bat Noizbat taldearen aurka, 1991-92 denboraldian; hazpandarrek irabazi zieten zubietarrei, 13-6.\nEnrique Abril Errebote Txapelketaren 6 final jokatu ditu Zubieta taldeak (aurtengoarekin, 5.a jarraian). Behin irabazi du soilik, aurreko denboraldian; eta beste 5 aldiz txapeldunorde izan da: 2010, 2013, 2015, 2016 eta 2017.\nNoizbait, bere aldetik, 11 finaletan lehiatu da (2004an iritsi zen azkeneko aldiz finalera). 4 txapel ditu: 1979, 1991, 1996 eta 2002an lortutakoak; eta 7 aldiz izan da txapeldunorde: 1963, 1978, 1988, 1990, 1998, 2003 eta 2004.\nPalmaresari dagokionean, Luzean taldea da sailkapen buru, 17 txapelekin (beste 11 aldiz izan da txapeldunorde). Atzetik ditu Aviron Bayonnais, 14 txapelekin (6 aldiz azpitxapeldun); Kapito Harri, 11rekin (7 aldiz txapeldunorde); Behar Zana eta Noizbat, 4rekin (8 eta 7 aldiz azpitxapeldun, hurrenez hurren); Endaiarrak 2rekin (behin txapeldunorde); eta Zaharrer Segi, Yoko Garbi eta Zubieta, banarekin (lehenak beste behin izan dira azpitxapeldun, bigarrenak 6 aldiz eta hirugarrenak 5 bider).\nLehiaketa-Federatua-Enrique Abril atalean kontsulta daiteke txapelketaren inguruko informazio gehiago.


Soka erakusketa Beasainen da ikusgai bihartik aurrera — dantzan.eus\nHemen zaude: Hasiera › Albisteak › Soka erakusketa Beasainen da ikusgai bihartik aurrera\nSoka erakusketa Beasainen da ikusgai bihartik aurrera\nBeasaingo Igartza Jauregian ikus daiteke Euskal Kultur Erakundeak ekoizturiko "Soka, euskal dantzaren urratsetan" erakusketa irailaren 28tik urriaren 23ra. Aurtzaka dantza taldearen 40. urteurrenaren eta Beasaingo udazken kulturalaren barruan egingo du parada Goierrin erakusketak. Erakusketarekin batera, Aurtzaka dantza taldeak, Beasaingo udalak eta dantzan.eus-ek elkarlanean hainbat jarduera antolatu dituzte datozen asteetarako.\nEuskal Herriko ezpata-dantzariak Igartza inguruan, Beasain, 2010-09-11. Argazkia: Aritz Ibañez CC-BY-SA\nSoka erakusketa Beasainen\nBeasaineko Igartzako Jauregiko erakusketa aretoan izango da ikusgai euskal dantza herritar ororengana hurbiltzea helburu duen erakusketa ibiltaria. Euskal dantzen argazki eta irudi bildumak, lekukotasunak edota soinuak topatuko ditu bisitariak. Edukiak bisitarien eskutan uzten dira ukipen-pantaila, formatu handiko telebista, kuadro numeriko, ordenagailu eta bideoproiekzio eremuen bidez. Testuak euskaraz, frantsesez, gazteleraz eta ingelesez daude.\nOrdutegia: Astelehenetik ostiralera: 18:00- 20:00. Asteburu eta jai egunetan: 12:00-14:00 eta 18:00-20:00\nXehetasunak: Tfnoa: +33 943 02 80 50 / udala@beasain.eus\nUrrian Beasainen ikusi ahal izango den erakusketa, ondoren Eibarrera joango da, Dantzan elkartearen egoitza berrian izango baita Soka erakusketa ikusteko aukera azaroa osoan zehar.\nIgartzako ezpata-dantzariak Igartza Jauregira sartzen Beasain, 2010-09-11. Argazkia: Aritz Ibañez CC-BY-SA\nBeasaingo udazken kulturalak eta Aurtzaka dantza taldearen urteurren borobilak bat egin dute aurten, beraz, dantzak eta dantzari lotutako kontuek leku berezia izango dute datozen asteetan. Ia hilabetez egongo da euskal dantzari buruzko erakusketa irekita, baina horrez gain beste hainbat ekimen eta emanaldi izango dira. Irailaren 29an, bisita gidatua egingo du Oier Araolazak. Urriaren 12an, dantza, jaia eta ondare immaterialaren inguruko jardunaldiak antolatu dira. Gaian adituak direnek hartuko dute hitza eta euren herrietako esperientziak kontatuko dituzte zenbait dantzarik. Urriaren 17an, berriz, soka-dantzaren inguruko hitzaldia emango dute Juan Antonio Urbeltz, Iñaki Arregi eta Mikel Sarriegik. Dantza hizpide izateaz gain, dantzariak oholtzara ere igoko dira. Aurtzaka, Kresala eta Dantzaki taldeek emanaldiak eskainiko dituzte udazken kulturalean.\nUmeen soka-dantza, Beasain, 2014-06-03. Argazkia: Eire Vila CC-BY-SA


2018ko uztailaren 19a, osteguna | Ordua Euskal Herrian 00:11:37\nBi urte joan dira. Lehen urtea, zalantzati. Bigarrena, sendoago; udazkenetik hona, bereziki. Lauko gobernu nafarra errotu ahala, nerbiostuago ageri da oposizioa, garrasika, gezurka, irainka, mehatxuka, alderdi sozialista barne. Nafarroako sozialista gehien-gehienak Pedro Sanchezen aldekoak dira. Atera kontuak. Oposizioaren jarrera kezkagarria izanik ere, are kezkagarriagoa da Iruñeko udal gobernu taldean gertatu berri dena, horrek bai, horrek erdi-erditik higatu dezakeelako hiriburuko aldaketa, eta horren ondorioz, Nafarroakoa ere bai. Ez da batere harritzekoa batzuen eta besteen artean ezberdintasunak izatea eta gai guztietan iritzi-kide ez izatea. Gobernuan badute batzorde bat eztabaidak bideratzeko. Iruñeko Udalean ez, ordea. Horrela, Udala agintzen ari diren lau indarretatik bik –Izquierda/Ezkerrak eta Aranzadik– ohar bat igorri zuten lehengoan hedabideetara gobernu taldea krisiak jota zegoela iragartzeko, eta bazirudien prest zeudela lauen arteko ituna hausteko. Biharamunean, ordea, krisirik ez zegoela erran zuten. To eta no! Aspaldi errana eta frogatua da giro mikaztuak, elkarren arteko lehiak, ezin ikusiek eta azpikeriek ez dutela atarramendu onik ekartzen. Gainera, Iruñean ere ari da aldaketaren bidea urratzen, eta hori begi-bistakoa da.\nBizkitartean, legealdia erdira iritsi den honetan, Nafarroako Gobernuan (eta udaletan ere) den-denak adi-adi daude ea zer ekar dezakeen Nafarroara EAJk PPrekin egindako akordioak. Sekulakoak eta bi entzun ditugu akordioaren aurka estatuko hedabide eta politikari gehienen artean. EAEko ordezkari politiko batzuk ere sutsu mintzatu dira horren aurka; mikroen aitzinean, behinik behin. Eta herritar sumindu batzuek ere gartsu jo dute batzokien aurka. Nafarroan, ordea, bertzelakoa da ikuspegia. UPN, jakina, akordioaren bekaitz da, sekulan horrelakorik aitortuko ez badu ere, inoiz ere ez baitu gisakorik erdietsi Madrilen Nafarroarako. Eta aldaketaren aldeko indarren ordezkariek diote ez legokeela batere gaizki Nafarroak ere diru gehiago baliatu ahal izatea, aldaketa bera errotzeko, sos alde hori arnasbidea izanen baita Gobernuarentzat, bai eta udalentzat ere. Geroa Baik ozenki aditzera eman du hori; bertze hiru indarrek, aldiz, ahapeka, zer gerta ere, ez baita itxurosoa han gauza bat erratea, eta hemen, kontrakoa. Izan ere, kontatu dituzten gai guztiak hitzartu dituzte EAJk eta PPk beren akordioan, eta uste denez, kontatu ez dituztenak ere bai. Hau da, bertzelako gaiak ere izan dira hizpide eta bertzelako kontuak ere hitzartu omen dira; tartean, Nafarroarekin zerikusia duten gauzak, datozen asteotan jakinen dugun bezala.


Android Oreo-k merkatu kuota oso txikia du Androidea\nHilero Google-k Android banaketa txostena argitaratzen du. Txosten honi esker jakin dezakezu sistema eragilearen bertsio bakoitzaren merkatu kuota mundu osoan. Hemen ditugu jada abenduko datuak. Sorpresa gutxi topatuko dugu, baina batez ere Android Oreo figura etsigarria.\nLa sistema eragilearen bertsio berriagoa ez da aireratzen amaitzen eta erritmo geldoegia egiten ari da. Google-n kezka batzuk sortzen dituen zerbait. Bitartean, Android Nougat bidean da erabiliena bihurtzeko.\nAndroid Oreo duela lau hilabete egon zen merkatuan. Baina, orain arte, sistema eragilearen azken bertsioak merkatuan aurrera egiten ari dira. Merkatu kuotaren% 0,5 besterik ez bertsio honetakoa da. Zifra kezkagarria, espero baino mantsoago doalako. Batez ere nola ikusten ari garen telefono asko eguneratzen ari dira aste hauetan.\nMarshmallow lidertzan jarraitzen du, hilabete askotan gertatzen ari den zerbait. Gauza ona da bere merkatu kuota pixkanaka nola jaisten ari dela ikusten ari garela. Gaur egun% 29,7 da. Bigarrenik, berriz, aurkitzen dugu Lollipop, gaur egun% 26,3rekin.\nGoogle txosten honen albiste ona hori ikustea da Turroiak hilabete batzuk daramatza nabarmen handitzen. Hirugarren postuan dago orain, lehen bietatik gero eta gertuago. Egungo merkatu kuota% 23,3 da. Beraz, ziur asko hilabete gutxi barru bigarren edo lehen ere izango da.\nAndroid Oreok bide luzea du egiteko, nahiz eta orain arte bere merkatu kuota etsigarria izan. Datozen asteetan azkarrago mugitzea espero dugu. Ziur gertatzen den zerbait gertatzen da gero eta gailu gehiagok sistema eragilearen bertsio hau dutela ikusita. Zer iruditzen zaizu Android Oreo merkatu kuota?\nArtikuluaren bide osoa: Androidea » Tutoretzak » Android bertsioak » Android Oreo merkatu kuota oso txikia da oraindik


Or, Ots 6, 15:22:04, CET 2009\nDena den, kuriosoa da zelan Konstituzioa, 1978koa, kezkatzen hasten den informatikak geure bizitzaren intimitatean egin dezaken urraketei buruz. Itxura denez, babes hau Portugaleko Konstituzioaren kopia bat da, alegia, Espainiakoak handik kopiatu zuen.\nSent: Friday, February 06, 2009 2:58 PM\nGaizki irakatsi ote didate?\nJasotzeko askatasunak inplizituko dakarrela ez jasotzeko askatasuna.\nHala ere, orain irakurriz, información veraz dio, eta hau propaganda da, beraz, bale, igual kontzeptuak nahastu ditut...\nZuk aipatzen zenuena, Elena, artikulu bereko 4. puntuak dakar.\nOrduan, I. sekzioko 20. artikuluak informazioa ez jasotzeko askatasuna inplizituki ekartzearena zer da, interpretazio bat? Oker egindakoa? Beste kasu batzuetan aplikatu daitekeena?\nEskubide konstituzionala da informazioa EZ jasotzeko eskubidea. Lopezek utzi beharko liguke bere mezuak ez jasotzeko libertaZa.\nJosu, ez pasatu, informazioa ez jasotzea ez da eskubide konstituzionala.\nNorberaren ohorea eta intimitate pertsonala eta familiarra babestea da eskubide konstituzionala.